钦定古今图书集成/理学汇编/学行典/第267卷 > 刘易
## 钦定古今图书集成/理学汇编/学行典/第267卷 > 刘易

按《宋史隐逸传》：“刘易，忻州人。性介烈，博学好古，喜谈
兵。韩琦知定州，上其所著《春秋论》，授太学助教、并州
州学。说书，不能屈志仕进，寓居于虢之卢氏，习辟谷
术。赵抃复荐其行谊，赐号退安处士。易作诗，琦每为
书之石，或不可其意，辄涤去，琦亦再书之。尹洙帅渭，
延致尊礼，狄青代洙，遇之亦厚。治平末卒。琦作文祭”
之云：“刚介之性，天下能合者有几？渊源之学，古人不
到者甚多。”其敬之如此。熙宁访察定户役，诏易家用
处士如七品恩，得减半，示优礼云。